هجمات 11 سبتمبر (بالانجليزى: September 11 attacks) او هجمات 11 سبتمبر 2001 هيا مجموعه من الهجمات الارهابيه اللى استهدفت امريكا فى يوم التلات الموافق 11 سبتمبر سنة 2001, و نفذها اربع طيارات نقل مدنى تجاريه, بتسوقها اربع فرق تابعه لتنظيم القاعده, اتوجهت عشان تضرب اهداف محدده, و نجحت تلاته منها فى كدا, و لكن وقعت الرابعه بعدما قدر ركاب الطياره السيطره عليها من الخاطفين لتغيير اتجاهها, اللى اتسبب فى وقوعها و انفجارها فى نطاق اراضى ولاية بنسيلفانيا. اتمثلت اهداف الطيارات التلاته فى برجيين مركز التجاره الدوليه الموجودين فى مانهاتن و مقر وزارة الدفاع الامريكيه, المعروف باسم البنتاجون, و محددتش التحريات لحد انهارده الهدف اللى كان عايز خاطفيين الطياره الرابعه ضربه. اتسببت الاحداث دى فى مقتل 2977 شخص و 19 من ارهابيين تنظيم القاعده المسؤولين عن خطف الطيارات, و الاف الجرحى و المصابين بامراض بسبب استنشاق دخان الحرايق و الابخره السامه.